The Chemical Brothers

**The Chemical Brothers** je anglická elektronická hudobná dvojica, niekoľkokrát ocenená cenou Grammy. Jej členovia Tom Rowlands a Ed Simons si zo začiatku vraveli *The Dust Brothers*, ale potom, čo sa v USA objavila iná rovnomenná dvojica, premenovali sa na The Chemical Brothers. Spoločne s The Prodigy a Fatboyom Slimom patria k priekopníkom žánru big beat. Ich najväčšími hitmi sú „Setting Sun“, „Block Rockin’ Beats“, „It Began In Afrika“, „Star Guitar“, „Galvanize“ a „Do It Again“ Veľmi obľúbené sú ich živé sety.

## História
Ich debutový album *[[Exit Planet Dust]]* (názov bol inšpirovaný premenou názvu z Dust Brothers na Chemical Brothers) vyšiel v júli 1995 a v Anglicku bol výrazne úspešný (#9 v albumovej hitparáde). Krátko nato prešli z vlastného vydavateľstva Freestyle Dust k Virgin Records. Tu už vyšiel singel „Life Is Sweet“ o jeho remix sa postarali Daft Punk. Okolo The Chemical Brothers je pomerne rušno – v auguste si zahrali set pre Oasis, zaujímajú sa o nich skupiny ako The Prodigy, Happy Mondays alebo The Stones.

Nasledujúcimi dvoma albumami si upevnili pozíciu na tanečnej scéne, neustále mixujú a ich živé vystúpenia sa tešia veľkej obľube. Na albume *[[Surrender]]* sa nachádza jeden z ich najväčších hitov „Hey Boy Hey Girl“. V roku 1999 vystúpili ako hlavné hviezdy na Glastonbury, o rok neskôr na rovnakom festivale prilákali najviac poslucháčov na Pyramida stage, kde zahrali svoj set. Sláva The Chemical Brothers rástla, hrali po celom svete – výnimkou nie je ani festival Coachella alebo vystúpenie na Ibize. Album *[[Come With Us]]* vyhral britskú albumovú hitparádu a tri vydané single „It Began in Afrika“, „Star Guitar“, „Come With Us/The Test“ sa umiestnili na #9, #8 a #14. V lete 2002 absolvovali turné k novému albumu, zároveň vydali dve EP (japonskú a americkú verziu).   Nový album *[[Push the Button]]* bol očakávaný. Kritici sa delia na dve skupiny – jedna ho označuje za sklamanie a krok späť, druhá za výborný album. Tom Rowlands a Ed Simons premenili dvojnásobnú nomináciu na Grammy (album, singel „Galvanize“).

Takisto veľmi úspešný je aj album *[[We Are the Night]]*. Za prvý týždeň sa predalo 89 000 kópií, usadil sa na prvom mieste britskej albumovej hitparády a bol ocenený Grammy v kategórii najlepší album žánru „Electronic/Dance“.

## Diskografia

; Štúdiový album
* *[[Exit Planet Dust]]* (1995)
* *[[Dig Your Own Hole]]* (1997)
* *[[Surrender]]* (1999)
* *[[Come with Us]]* (2002)
* *[[Push the Button]]* (2005)
* *[[We Are the Night]]* (2007)
* *[[Further]]* (2010)

; Soundtracky
* *[[Hanna (soundtrack)|Hanna]]* (2011)

; Hlavné kompilačné albumy
* *[[Brothers Gonna Work It Out: A DJ Mix Album by the Chemical Brothers|Brothers Gonna Work It Out]]* (1998)
* *[[Singles 93-03]]* (2003)
* *[[Brotherhood]]*  (2008)

## Referencie

## Externé odkazy
* Oficiálna webstránka
* The Chemical Brothers diskografia na Discogs
* 


Kategória:Britské elektronické hudobné skupiny
Kategória:Britské techno hudobné skupiny
Kategória:Anglické dance hudobné skupiny
Kategória:Anglické house hudobné skupiny
Kategória:Hudobné skupiny z 1991
Kategória:Kluboví dídžeji
Kategória:Remixéri
Kategória:Breakbeatoví hudobníci
Kategória:Elektronické hudobné dvojice
Kategória:Bigbeatové hudobné skupiny
Kategória:Držitelia ceny Brit Award
Kategória:Držitelia ceny Grammy
Kategória:Interpreti Astralwerks